
COMMENTATIO 

DE 

G E M M I S 

ARTE PROCREANDIS. 

Gemmarum nomino generatim appellati sunt 
varii lapides, qui propter nitoris praestantiam 
et incorruptionem eximiis ornatibus fuerunt 
accommodati. Harum exquisiti fulgoris spe¬ 
cimina cum etiam ob raritatem suam magni 
essent, omni tempore, pretii; effecit non mo¬ 
do vanitas eorum, qui exiguo sumtu parta, 
splendida ostentare voluerunt decora, sed 
et avaritia mangonum, qui adulterina pro 
;genuinis vendere cupiverunt, ut factitiae 
; gemmae antiquitus pro veris in usu essent. 
Lucrosissimae itaque olim jam eorum fue¬ 
runt fraudes, qui vel vitra incolora aut 
varie colorata pro gemmis pellucidis sub¬ 
stituerent, vel varias glutinando gemmas, 
movas procrearent, vel quarzum gemmasve 

inferioriores in speciem nobiliorum tradu¬ 
cerent, vel mellis decoctu majorem impe¬ 
trarent nitorem. At investigatione duritiae, 
qua nobilissimis aemulas facere vix unquam 
contigit, a falsis plerumque discerneban¬ 
tur verae gemmae. Nec nisi admodum im¬ 
perfecte effingi poterat gemmarum simili¬ 
tudo, quum, incognita plane earum natu¬ 
ra, certa non exstaret syntheseos materia. 
Quia vero hodie, per exactissimas chemi- 
corum analyses, plurimarum gemmarum, 
ut et aliorum fossilium indagatae sunt con¬ 
stitutiones, et novae patefactae sunt, ad cor¬ 
pora conjungenda et in varias species con¬ 
formanda, viae haud paucae, sperare fas 
erit, gemmas quoque a nativis nihil dif¬ 
ferentes posthac artificio procreari posse. 
Hancce thesin exquisitius, pro modulo vi¬ 
rium, exponere suscipientes juvabit exor¬ 
dium capere a generalibus de compositione 
corporum anorganicorum observationibus. 

Indubitatum chemicis dudum fuit axi¬ 
oma, quod plurima corpora aequabilia, in 

quibas nihil heterogenei discernere valeant 
sensus, composita sint e partibus diversi 
generis, per analysin singulatim segregan¬ 
dis. Cum itaque sua arte e corpore quo¬ 
dam varias elicerent substantias, quae si¬ 
mul sumtae corpus examinatum pondere 
aequipararcnt, magna probabilitate conclu¬ 
serunt, hoc ex illis fuisse conflatum. Quod 
si adhuc, partes ita separatas inter se con¬ 
jungendo, perfecte restituere possent cor¬ 
pus examini subjectum, abunde habuerunt 
attestatum suum de natura ejus latum ju¬ 
dicium. Analysi namque per synthesin con¬ 
firmata, certum ipsis fuit, illud revera con¬ 
stitutum esse ex corporibus elicitis, quae 
propterea partes ejus constitutivas dicta fue¬ 
runt. Attamen innuere videtur recentior 
experientia, ancipitem esse et correctione 
egere argumentationem chemicis antea fa¬ 
miliarem. Patefactum enim est, praecipuas 
corporum affectiones dependere non tam a 
materia eorum ponderabili, quam potius 
ab essentiis pondere carentibus, potentiis 
seu viribus interdum nominatis, quae cor- 

poribus varia ratione addi vel adimi, in 
iis augeri vel diminui, eademque ita diver¬ 
sis proprictibus donare possint. Quot illae 
sint, et quales ubique diversitates singulae 
progignant, nequaquam augurari audemus; 
quin et mescimns anne ex adventitiis ejus¬ 
modi viribus omnes natae sint differentiae 
eorum quoque corporum, quae simplicia ap¬ 
pellare solent chemici. Certius vero con¬ 
stat, per caloricum, lumen, electricitates et 
magnetismum, in varias naturas converti 
multa corpora, et speciatim facultates ho¬ 
rum se invicem appetendi, affinitates che- 
micae vulgo nominatas, tribuendas esse vi¬ 
ribus electricis, quarum duo comparuerunt 
genera sibi mutuo adversantia, positivum 
nempe et negativum. Haec inter se confli¬ 
gentia vanescere videntur et vicissim ignis 
phaenomenon producere. Itaque cum simi¬ 
liter prodeat ignis aut saltem calor e late¬ 
bris evadens, quoties conjungantur corpora 
affinia diversis electricitatibus affecta, ad 
fidem pronum est, abire sub conjunctione 
vires corporibus antea proprias, domicilia 

jam deserentes, atque aliquatenus ab his 
derelictas esse in composito partes. Sic non 
recte diceretur, quod in sulphuretis metal¬ 
licis revera lateat integrum sulphur cum 
metallo conjunctum, in oxydis non oxy- 
genium cum corpore inflamxnabili, in sa¬ 
libus muriaticis, iodicis etc. non clilori- 
num, iodinum etc. cum radicali basis in- 
flammabili, in aliis salibus non acidum 
cum basi salina, quamvis harum substan¬ 
tiarum partes ponderabiles totae quantae in 
compositis resideant: siquidem dubium non 
sit, quin partes constitutivae in corpore con¬ 
catenatae tum demum libertatem recuperent, 
cum virium electricarum amissarum com¬ 
potes iterum fiant, neque per analysin che- 
micam sejungantur, antequam iis affluxerit 
duarum simul electricitatum copia, ut ad 
speciem electropositivam^ et electronegati- 
vam reductae sint. 

Eandem esse censemus rationem diver¬ 
sitatis in corporibus nonnisi per compagem 
magis minusve arctam particularum trans- 

formibus. Verisimillimum enim est, laxa¬ 
tionem contextus, quam frigus comitatur, 
ex adjunctione duarum electricitatis virium 
provenire, atque calorem sub coarctatione 
molecularum extrusum, coitionem virium 
illarum indicare. Proinde in corpore aut 
vi calorici, aut ope menstrui cujuscunque 
soluto imaginamur domicilia separaiim ha¬ 
bere vires electricas contrarias, alternis 
quasi adhaerentes atomis, vel ad latera ho¬ 
rum opposita applicatas. Ex quo non dif¬ 
ficulter interpretandum erit, quod una ea- 
demque substantia materialis interdum vice 
fungatur acidi cum basi aliqua conjungen¬ 
di, interdum baseos, ad acidum saturan¬ 
dum aptae, interdum ab electricis viribus 
deserta naturam ostendat neutram. Adjun¬ 
ctis inter se lateribus molecularum diver¬ 
sis, attrahi concipimus partes atque adunari 
non aliter ac illae, quae, propter naturae 
suae diversitatem, chemica affinitate conso¬ 
ciantur, quaeque lente satis coeuntes fir¬ 
mius connectuntur et formam induunt re¬ 
gularem, per subitam vero praecipitationem 

e latice communi, informem praebere so¬ 
lent massam, crassamen laxius cohaerens et 
electricitatis viribus adhuc magis imbutum. 
Itaque cum in confesso sit, firmius esse 
constrictas partes corporum anorganicorum, 
quae e magna officina naturae evaserunt, 
quam quae per imitationem humanam im¬ 
petrantur, hanc quoque differentiam ex eo 
explicandam esse existimamus, quod cor¬ 
pora naturalia plerumque tardius ad ma¬ 
turitatem perducantur, artificialia vero festi- 
natius formentur. 

Penuriae virium memoratarum attribui¬ 
mus expertam dudum chemicis difficulta¬ 
tem particulas multorum fossilium arctius 
connuptas solvendi, quam vero commode 
superare sciunt hodierni, adhibendo vires 
electricitatum aut ignis, et admiscendo ba¬ 
ses salinas aut acida, quae eminentiores 
possident vires, quibus inertes substantias, 
quasi redivivae, agiles fiunt etadnovacon- 
nubia aptae. At quemadmodum vires istae 
corporibus ex industria non raro adduntur 

et inseruntur, sic etiam, ad exemplum na¬ 
turae easdem adimere licebit, si ita com¬ 
paretur corpus solutum, ut nonnisi succes¬ 
sive per longius temporis spatium e men¬ 
struo secedat. Adeoque cum nobis conces¬ 
sum sit vestigia naturae utrobique persequi, 
in summa exspectatione erit, ut e cognitis 
partibus constitutivis, artis ope, ad perfe¬ 
ctam similitudinem componi queant cor¬ 
pora quaecunque anorganica in gremio terrae 
detecta dt sollicite examinata. 

i 

Huic quidem sententiae repugnare vide¬ 
tur, quod ex inimitabili naturae operatione 
originem ducant pleraque fossilia iis tem¬ 
poribus nata, quibus temperatura caloris 
vel ignis in toto orbe hodiernam longe su¬ 
peraret, et proinde liquida essent multa 
corpora, quae hodie nonnisi sub forma so¬ 
lida comparent, et cum, propter immanem 
pressionem superjectae densioris atmosphaerae, 
minus volatilia essent omnia, angustissi- 
meque coarctata, quibus nunc propriam 
esse arbitramur gasis formam et elasticita- 

tem. Has enim circumstantiae suspicionem 
afferunt, alium interdum antiquo, alium 
nostro tempore obtigisse affinitatum cliemi- 
carum ordinem. Sed quamvis infitiandum 
non sit, hanc ob caussam congenerata olim 
fuisse, et ad se invicem etiamnum aggre¬ 
gata inveniri varia corpora, quae similiter 
in vicinitate hodie nasci nequeunt; nullum 
tamen investigari potuit discrimen corpo¬ 
rum aequabilium ex similibus partibus con¬ 
stitutivis olim et recentius, quin et hodie 
compositorum, quippe cum ubique in fos¬ 
silibus, iis maxime, quae regulari crystal- 
lisatione perfectiorem partium associationem 
ostendant, eadem manifestatae sint conjun¬ 
ctionum leges, ac secundum quas hodieque 
ex electropositivis et electronegativis par¬ 
tibus fiant connubia. 

Dudum agnitum fuit, corpora ex me¬ 
tallis inter se vel cum aliis inflammabili- 
bus consociatis naturaliter composita, non 
differre ab iis quae per artem constituuntur, 
simii iterque a salibus nativis vix discerni. 

qui ex acido quodam ct basi arle formati 
sunt, utsulphates, carbonates, fluates, ce- 
terique: neque enim magni momenti visa 
est discrepantia, quod sales naturales non- 
nunquam minorem foveant aquae copiam, 
vel sub alia compareant figura crystallo¬ 
rum, quam qui ex aquosis solu tionibus obti¬ 
nentur, siquidem haec quoque diversitas in 
artificialibus, diversa impetratis via, obser¬ 
vata fuit. Crystallos montanas in solutione 
aquosa siiicae per acidum fluoricum facta, 
conformari vidit Bergman. Alios lapides 
crystallinos, ut micam, chrysolithos, gra¬ 
natos etc. e terris vaj-ie mixtio et igne li¬ 
quefactis construi «animadverterunt chemici 
hodierni. Et quia non haesitaverunt mino¬ 
rem soliditatem ac duritiam lapidum arti¬ 
ficialium adscribentes concrescentiae par¬ 
tium nimis promptae, spe minime falsa prae¬ 
sumendum esse videtur, quod per opera¬ 
tionem longius protractam, perfecta tan¬ 
dem lieri possit naturae imitatio. 

Nullam itaque habemus ansam dubitan- 

di, quin arte procreari queant gemmae na¬ 
turalibus simillimae. Natura enim harum 
per analysin chemicam non minus expla¬ 
natam habemus, quam aliorum quorum¬ 
cunque fossilium solertissime examinato¬ 
rum. Adamantem si excipiamus, omnes gem¬ 
mas a terris vulgaribus, nostro tempore ad 
amussim investigatis, quas multiplici via 
per menstrua dissolvere, et conjunctim e 
solutionibus secernere valemus, sive nu¬ 
dis, sive inter se consociatis, sive ad aci¬ 
da vel alea lia annexis conflatas esse repe- 
rimus. Alumina pro potissima earum parte 
habetur, quoniam haec terra e nobilissimis 
earundem, rubinis nempe et sciphiris fere 
solitaria extricata fuit, et in aliis gemmis 
ceteras partes semper comitari deprehensa 
est. Aluminae dudum attributa fuit proprie¬ 
tas, eximiam sub desiccatione acquirendi 
duritiam, quae in argillis, per vehemen¬ 
tiam ignis tortis, conspicua est. Propterea 
ex eadem terra derivabitur summa, qua 
ceteros lapides superent gemmae duritia. 
Quae cum aestu comparari possit, restat sci- 






endi cupidis inquirendum, qua qrobabili 
naturae operatione, alia sua idiomata et 
in primis formam crystallinam obtinuerint 
gemmae. 

Quemadmodum ex communi variorum 
salium solutione saturata, sub refrigera¬ 
tione, aut menstrui diminutione, primum 
recedere et separatim sub forma crystallina 
concrescere solent sales minime solubiles, 
deindeque similiter comparere videntur, qui 
menstruo tenacius adhaerent; sic concipi¬ 
mus, stato ordine, antiquissimis tempori¬ 
bus, ubi ex uno, elementa omnium corpo-, 
rum, quae hodie sub formis solida, liqui¬ 
da, aerea, ubique disseminata sunt, com¬ 
plectente liquido ignito totus consisteret 
orbis, decrescente ' sensim calore secretos 
fuisse lapides, vel ex variis compositos sub¬ 
stantiis per chemicas affinitates inter se 
nuptis, vel ex singularibus in societate ali¬ 
arum superfluis, prout aci liquiditatem sus¬ 
tinendam minus aptae essent , eosque, pro¬ 
pter lentissimam molecularum coalitionem. 

formam regularem suscepisse, antequam 
ipsis admiscerentur cetera ex communi liqui¬ 
do posterius desidentia aggregata. Adeoque 
in nostram cogitationem indubitanter sese 
insinuaret liypothesis, quod inter primaevos 
lapides olim progenitae fuerint gemmae, prae 
aliis corporibus in igne maxime refracta¬ 
riae, quae deinde, propter eximiam vicissi¬ 
tudinibus acris resistendi facultatem, sub 
forma sibi propria, inter pulvereas aliorum 
fossilium reliquias servari potuerint; si mo¬ 
do lapides illos pretiosos, cum aliis anti-, 
quissimae originis, ubique terrarum di¬ 
spersos inveniremus. At quoniam rarissime 
illi comparent, praecipueque in torridis 
terrae zonis, ceu solo suo natali, reperti 
sunt, majore probabilitate sese nobis com¬ 
mendat sententia, lapides aluminaceos no¬ 
biles, sive gemmas, originem posterius du¬ 
xisse e solutione aquosa, eo scilicet tem¬ 
pore, quo ipsa aqua, sub pressione atmo- 
sphaerae, quae etiamnum habetur, hodiernam 
nacta esset naturam, et iniis terrae regio¬ 
nibus, ubi vi caloris facillime peragantur 

solutiones 3 maximeque ad crystallisationem 
prona sint corpora soluta, atque ubi sum¬ 
ma duritia per longaevam desiccationem 
acquiri possit. Experimentis enim in glo¬ 
bulos argillaceos institutis innotuit, ean¬ 
dem per minorem diutius continuatum ae¬ 
stum aluminae conciliari coarctationem et 
duritiam, quam quam vi validissimi ignis 
citius obtineat. 

Non vero magni, in nostro proposito, 
momenti subest ratio, cur discrimina ex¬ 
periamur, qua via in producendis hisce 
corporibus anorganicis processerit natura, 
cum effectus virium cuivis materiae insi¬ 
tarum eatenus tantum ab accidentibus cir¬ 
cumstantiis dependeant, quatenus vel im¬ 
peditae vel concessae fiant illarum functio¬ 
nes. Parum itaque refert, utrum per ignem 
an per aquam dd perfectam liquiditatem 
redactae fuerint partes fossilis constitutivae, 
modo minutissime divisae et liberrime mo¬ 
biles, menstruum deserendo, loca sibi con- 
venientissima occupare potuerint; siquidem 

ex recentiore experientia comprobatum ha¬ 
bent chemici, simillimas ex datis substan¬ 
tiis, in menstruo quocunqne solutis, per. 
crystallisationem obtineri concretiones. Pro¬ 
inde confidimus fore, ut tentaminibus, via, 
quam humidam dicunt, chemicis operatio¬ 
nibus aptissima, susceptis synthesin gem¬ 
marum parficiamus. 

Notissimum est, aluminam a plerisque 
acidis seque ac ab alcalibus fixis via liu- 
mida solvi posse, eandemque ex his solu¬ 
tionibus dejici, sive vi calorici minuatur 
menstruum acidum volatile, sive solutioni 
acidae alia quaedam addatur basis acidum 
fortius appetens, sive ad menstruum alca- 
linum applicetur acidum quodcunque, aut 
sal ex acido et ammoniaca compositus, 
sive inter se misceantur solutiones terrae 
acida et alcalina. In vulgaribus quidem 
chemicorum operationibus videmus alumi¬ 
nam festinantius dejectam, sese ut crassa¬ 
mentum sistere materiae gelatinosae, quae 
siccata nullam ostendit formae regularita- 

tem. Sed cam pronitatem hujus terrae ad 
formam crystallinam suscipiendam satis su- 
perque demonstrant gemmae naturales, in 
quibus praeter aluminam niliil detectum 
fuit, nulla adesse videtur dubitandi ratio, 
quin particulae ejusdem, e solutione sua 
cunctanter satis separatae, sub secessu ita 
inter se conjungi queant, ut et pellucidi- 
tatem et formam gemmarum acquirant. Di¬ 
spicientibus igitur, quomodo instituenda sint 
experimenta, ut ad crystallisationem ma¬ 
xime pronae liant particulae terrae nostrae, 
sequentes sese nobis offerunt conditiones. 

i:o Si soluta habeatur alumina in acido, 
quod successu temporis abit, sive eva¬ 
porando avolet, sive per aerem atmo- 
sphcericum destruatur. 

Quia utroque modo e liquidis effugere 
solet acidum aceticum, ad finem optatum 
conducet, quod alumina in hocce acido 
puro solvatur, vel solutio ejus paretur ex 
acetate plumbi et sulphate aluminae in aqua 

solutis 

solutis et commixtis, e quibus per collatio¬ 
nem separato sulphate plumbi fere insolu¬ 
bili, obtinebitur aquosa acetatis aluminici 
quodammodo puri solutio. Exilis , quae cum 
alumina intercedit acido acetico affinitas 
parum obest mutuae separationi: ideoque 
facile patet, quod ex solutione, in loco 
calido, ubi aer atmosphaericus a superficie 
ejus non sitiexclusus, asservata, diminuatur 
paullatim, et per combustionem lentam, 
et per evaporationem, quantitas acidi, quod¬ 
que simul ab ipso liquido gradatim sece¬ 
dant particulae aluminae suo destitutae men¬ 
struo. Tanto lentius quietiusque peragen¬ 
tur hae sejunctiones, quanto magis per aquam 
attenuata sit solutio, quanto minor et mi¬ 
nus variatus sit caloris gradus, et quanto 
tardior sit renovatio aeris superficiem tan¬ 
gentis. Ex experimentis scite praeparatis 
tandem patefiet, sub quibus conditionibus 
negotium optime succedat, ut atomi alu-* 
minae per liquidum diffusi et viribus ad¬ 
versantibus adhuc dotati, harum ministe- 

rio coeant, coarctentur, formamque susci¬ 
piant regularem terrae illi propriam, in 
gemmis naturalibus conspicuam. Quamvis 
vero expectanclum non sit, ut hae crystalli, 
liquore aquoso adhuc circumdatae, duritiem 
et densitatem gemmarum obtineant, mini¬ 
me tamen diffidimus, has quoque qualita¬ 
tes ipsis deinceps impertiri posse, si cry¬ 
stalli e liquore exemtae in aere primum sic¬ 
centur, posteaquae in aestu gradatim aucto 
perfectius torrefiant. Futura docebit expe¬ 
rientia, utrum crystalli ita impetratae exi¬ 
mia quoque pelluciditate genuinis gemmis 
numquam non 'aemulae evadant, an ad hunc 
finem peculiares sub operatione adhibendae 
sint cautiones. Et si quidem, quod certius 
speramus, ratione jam adumbratim exposita 
procreare liceat ex alumina pura crystal¬ 
los gemmis incoloratis simillimas, augurari 
quoque convenit, easdem, ad similitudinem 
rubinorum et saphirorum varie coloratas 
fieri, si solutioni aluminae admixta fuerit 
acetatis ferrosi aut ferrici exigua portio. Ne¬ 
que dubitamus, guin per additas solutiones 

aliorum oxydorum, ut auri, niccoli, co- 
balti, cupri, chromii, manganesii etc., nova* 
progigni queant varietates gemmarum inso¬ 
litis coloribus fulgentes. 

✓ 

a:o Si soluta sii alumina in potassa aut 
soda per aquam liquida indeque per 
acidum carbonicum aeris atmosphcefici 
dejiciatur. 

Quum, per analyses chemicorum, ex plu¬ 
rimis montium antiquorum lapidibus secreta 
sit potassa aut soda, suspicari convenit, ho¬ 
rum alcalium ope liquidam forman olim 
habuisse terras in eis solubiles, quarum 
particulae e latice desidentes inter se ap¬ 
proximat* et coarctatae naturam fossilium 
solidorum obtinuerint. Probabile est, quod, 
calore ubique abundante, longe minor, 
quam nostro aevo, substantiae alcalinae quan¬ 
titas sufficeret aquosae solutioni aluminae, 
quae sub refrigeratione magna ex, parte con¬ 
solidata fuerit. Sed pro certo habemus, 

eandem utique mutationem subire alumi- 
nam, ubi ex alia caussa infringatur men¬ 
strui facultas. Posito itaque, quod natura 
procreaverit gemmas ex solutione aluminse 
in aqua per alcali fixum roborata, opera¬ 
tionem ejus apprime imitabimur, si talis 
solutio arte facta loco tepido ita asserva¬ 
tur, ut superficiem semper tangat aer, qui 
libere mobilis continuo renovetur, simul- 
que substantiae alcalinae tradendo acidum 
carbonicum sibi inhaerens, successivam ef¬ 
ficiat praecipitationem terrae solutae: atque 
huic opportunitatem praebeat in crystallos 
concrescendi. Observandum vero est, ne 
terra vinculis menstrui liberata materia sa¬ 
lina contaminetur, tantam aquae copiam us¬ 
que ad finem operationis necessario adesse 
debere, quanta solutioni carbonatis alca- 
lini sufficiat. Quocirca curandum erit, ut 
per evaporationem amissa aqua semper re¬ 
stituatur, vel ut constanter idem occupet 
liquor spatium, adfluente continuo, evase 
adjacente, nova aqua pura, quod variis 
modis assequi licebit negotium» Et sic qui- 

dem, nisi nos omnia fallant, sperandum 
erit, crystallos aluminae pellucidas in li¬ 
quore generari, easque vel incoloratas ob¬ 
tineri, si pura esset alumina, vel colora- 
ratas, si solutioni immixta esset oxydiine- 
tallici portiuncula. Crystalli denique per 
siccationem et ustionem caute effectas ad 
duritiem gemmarum, ut supra monuimus, 
redigenda erunt. 


3:o Si ex solutione aluminae , per admix - 
tionem alius liquoris menstruum ca~ 
piantis , sejungatur terra . 


Cum menstrua aluminae sint vel acida 
vel alcalina, diversae, pro alienatione ejus 
adhibendae erunt substantiae. Ad dirimen¬ 
dam enim solutionem acidam aptae sunt 
aquosae solutiones alcalium, aliarumve ba¬ 
sium salinarum, vel carbonatum, vel alu¬ 
minatum. Et vice versa dispertientur ele¬ 
menta aluminatis alcalini per additum aci¬ 
dum quodcunque, sive nudum, sive cum 

alumina, aut pura, aut oxydi metallici pau¬ 
xillo contaminata conjunctum, autpercar- 
honatem vel alium salem ammoniacae, In 
omnibus vero casihus is erit carclo rei, ut 
moratim satis fiat commixtio, Cuicunque 
volupe fuerit haec instituere experimenta, 
sine magna difficultate inveniet apparatum, 
quo ad libitum retardari possit plurium li¬ 
quorum mixtura. Nobis itaque, rem pro¬ 
lixius describere supersedentibus, monuisse 
sufficiat, quod separatim includendi sint, 
diversi liquores in vasa ita juxta se invi¬ 
cem ordinata et instructa, ut per foramina 
lateralia tubosque iis applicatos pedeten- 
tim et gradatim succedat laticum mixtura 
et secretio aluminse, atque quod semper 
provideatur, ne sales unquam deficiat aqua 
ad solutionem necessaria, j . 


|$|f 

Quoniam generatim observatum est, me¬ 
lius in obscuris, quam in locis luce col¬ 
lustratis succedere formationem crystallo¬ 
rum e solutionibus salium aquosis; ad cry- 



stallisationem aluminae quoque conducere 

1 ■ 

existimamus, quod non admittatur ipsi lu¬ 
minis accessus. Yasa his experimentis de¬ 
stinata collocanda esse judicamus in loco, 
ubi intra 20 et 60 gradus thermometri cen- 
tigradi constanter haberi potest caloris tem¬ 
peratura, utpote cum tepore congruens cli¬ 
matis, in quo nativae potissimum repert,ae 
sunt gemmae. Itaque, ad penitius experi- 
undum, quomodo optime perficiatur gem¬ 
marum artificiosa procreatio, conveniet in 
armariis vel riscis occlusis, injvicinio for¬ 
nacis, ubi raro intermittitur ignis, adsitis, 
instruere apparatus, non paucos, sed bene 
multos et variantes, ut ex commentariis 
scite et accurate ordinatis intelligi queat, 
quid ad successum optatum quaelibet con¬ 
tulerit conditio. 

V 

Rem vero tantae indaginis explorare oc¬ 
cupantibus, non acquiescendum esse arbi¬ 
tramur in conamine unicum conficiendi 
gemmarum genus,, telesii vel corundi no¬ 
mine hodiernis appellatum, quod totum 
quantum ex alumina consistit; sed exten- 

dendam simul esse curam ad procreationes 
ceterarum quoque gemmarum, in quarum 
architypis naturalibus plures terra; aliaeve 
substantiae minerales per analyses chemicas 
detectae sunt. Dispositiones pro harum syn¬ 
thesibus vix different ab iis, quas jam le¬ 
viter adumbravimus, nisi qucd alii adhi¬ 
beantur liquores ad mutuam mixtionem, 
terrarum que praecipitationem destinati. Sic, 
quia compertum est, chrysoberyllos, sive 
chrysolithos Orientales ex alumiua, silica 
et calce, in ratione fere numerorum 12, 
3 , 1 adunatis, constitui, exspectandum est, 
similes generari gemmas, si modo supra in¬ 
dicato , ista proportione consocientur terrae, 
adhibendo scilicet ex una parte aluminam 
et silicam in alcali fixo aquoso solutas, et 
ex altera parte calcem cum ea acidi cu- 
jusdam copia conjunctam, quae ad satura¬ 
tionem alcali fixi sufficiat; vel aliter effi¬ 
ciendo commixtiones terrarum memorata¬ 
rum in diversis acidis et alcalibus soluta¬ 
rum, et ita temperatarum, ut menstrua se 
invicem exacte saturare possint. Si itaque 

liquida haecce moratim satis in aquam re¬ 
ceptaculi cujusdam confluant, ibidem mis¬ 
sas facient terras, quae, sub conditionibus 
crystallisationi faventibus, sese contingent 
et in societatem coibunt. 

\ 

Similiter varietatem chrysoberylli Ame¬ 
ricanam, cymophani nomine notam, ex 
qua, per analysin alumina, beryllia etsi- 
lica extractae fuerunt, e solutione acida 
terrarum basicarum et alcalina silicae, vel 
aliter ita comparatis solutionibus, ut ex 
menstruis prodeant sales neutri in aqua fa¬ 
cile solubiles, progigni posse speramus. 


Smaragdi, berylli et euclasi, qui ex 
abundantiore silica et minoribus aluminae 
ac berylliae quantitatibus consistunt, varia 
quoque ratione formari posse videntur. 
Exempli gratia proponimus, ut efficiantur 
solutiones silicae et aluminae per alcali fixum 
causticum, et berylliae per carbonatein am- 
moniacae, atque ut lentissima omnium so- 

lutionum penetratio fiat in vase communi 
sufficientem aquae copiam continente. 


Ad spinellos, qui ex quinque partibus 
aluminae et una magnesiae. parte compositi 
sunt, producendos adhiberi posse videtur 
solutio aluminae in alcali fixo, cum aluminae 
et magnesiae solutione in ea acidi quanti¬ 
tate, qua alcali saturetur. 

Topazium, cujus potissimae partes sunt 
alumina, silica et acidum fluoricum, obti¬ 
nebitur, aut ex solutione aluminae in al- 
cali fixo, et silicae in acido fluorico, quibus 
pro saturando menstruo alcalino addetur 
necessaria acidi cujusdam quantitas, aut 
ex solutionibus utriusque terrae in alcali 
fixo, atque acido fluorico, vel puro, vel 
cum sufficiente copia alius acidi mixto, aut 
ex terris in acido mixto solutis, quibus 
paullatim adfluat alcali purum in aqua so¬ 
lutum. 

Quocl si pariter plures etiam ad se mu¬ 
tuo applicentur substantiae minerales sim' 
pliciores, bases nempe salinae et acida, ita 
in aqua, additis menstruis necessariis, so¬ 
lutae, ut facta mixtione secerni atque inter 
se conjungi possint, innumeras prodituras 
esse opinamur varietates corporum crystal¬ 
linorum fossilibus naturalibus similium. 
Exempli loco nominare conveniat familiam 
granatorum , ex quibus analysium ope che- 
mici obtinuerunt oxyda ferri et mangane- 
sii, silicam, aluminam, calcem et magne- 
siam, quorum interdum omnia interdum 
nonnulla variis proportionibus in diversis 
granatis consociata fuerunt. Horum conjun¬ 
ctio summa probilitate etiam arte praesta¬ 
bitur, si solutiones in aqua per acida et 
alcalia effectae ita temperentur, ut peracta 
commixtione omnia secedant, et ita instru¬ 
atur apparatus ut in communi latice len¬ 
tissime desidentia sese contingant. Neque 
dubitamus, quin praeter crystallos lapidi¬ 
bus fossilibus crystallinis hucusque dete¬ 
ctis aemulas', similibus operationibus in con- 

spectum prodeant novae species aut varie¬ 
tates lapidum, oryctognosiae studiosis non¬ 
dum visae. / 


Quod vero tandem augurari audeamus, 
pari quoque ratione, per artem chemicam 
procreari posse nobillissimam omnium gem¬ 
marum , Adamantem , veremur ne temerita¬ 
tis culpam contrahere videamur. Mirati 
sunt antiqui indomitam vim gemmae splen¬ 
didissimae et maxime pellucidae, quae cuncta 
corpora perforare, nullamque non duritiam 
cavare valet. Mirabile nobis est, quod ni¬ 
hil praeter carbonium in substantia ejus 
detexerint chemici: et inexplicabile vide¬ 
tur, qua ex caussa adeo differat haec gem¬ 
ma ab opacis carbonibus vegetabilibus, 
quorum «particulae parum admodum cohae¬ 
rent. Sed cogitationem ab omni imitationis 
conamine alienare videtur experientia che- 
micorum, qui fere insolubile jn plerisque 
menstruis esse carbonium compererunt, ex 

solutionibus vero difficulter admodum et im¬ 
perfecte idem nudum restitui. Viribus oxy- 
genii et hydrogenii ad formam aeris re¬ 
digi solet, et ita etiam cum variis corpo¬ 
ribus aliis consociari; at quoadusque se¬ 
cerni iterum.potuerit, speciem semper osten¬ 
dit pulveris carbonum atri et opaci, ab 
indole gemmae omnino abhorrentis. 

In corporibus organicis invenimus car- 

bonium cum hydrogenio, oxygenio et aqua 

% 

unitum comparere sub forma oleorum pel¬ 
lucidorum , et variorum succorum gummo- 
sorum, resinosorum etc., qui plerumque 
eo majorem fovent carbonii proportionem, 
quo magis sint concreti vel coagulati. Ex 
organicis ad anorganica transivisse existi¬ 
mamus similes substantias magis densatas 
in superficie terrae passim obvias, interdum 
crystallinas, saepius amorphas, inflamma- 
biles, adamantibus aliquatenus similes, nisi 
quod rigore longe inferiores sint. Ipsum 
, vero adamantem, durissimum omnium cor¬ 
porum terrestrium, in torridist errae zonis. 

ubi omnia facilius maturantur, natale so¬ 
lum habere novimus, ibique inter lapides 
sabulosos, argillam, aut arenam ochraceam 
intermixtum comparere. Hinc probabilis 
erit opinio, ortum suum duxisse lianc gem¬ 
mam ex oleis illis vel succis pellucidis, 
successu temporis omni et hydrogenio et 
oxy genio privatis, usquequo nudum reman¬ 
serit carbonium, Favet sententiae nostrae 
experientia chemicorum, quod in tempera¬ 
tura caloris non admodum elevata, ustione 
prius consumatur et ad formam aeris re¬ 
digatur hydrogenium quam carbonium, 
quodque ita simul oxygenium cum hydro¬ 
genio partim e societate carbonii abeant. 
Propterea si inchoata per ustionem trans¬ 
mutatio liquoris inflammabilis, lentissime 
procedat in massa, post coagulationem ad¬ 
huc molli, ad fidem pronum erit, particu¬ 
las carbonii magis magisque coarctatas et 
pelluciditatem conservaturas esse, et for¬ 
mam acquisituras -regularem, tandemque 
duritiam adamanti propriam nacturas. Ideo- 
que insignem prae se ferre videtur verita- 

tis speciem interpretatio, quod nati sint 
adamantes e petroleo vel alio quodam li¬ 
quore inflammabili pellucido ex organicis 
natura; regnis derivato et inter particulas 
porosae terrae defluente, per vim aeris, cui 
non occlusus fuit accessus, juvante tem¬ 
peratura locorum calidiorum, partibus suis 
volatilibus et magis inflammabilibus sen¬ 
sim privato. 

Hoc si nobis concedatur, sine difficul¬ 
tate methodos promimus operationem na¬ 
turae imitandi. Evidenter vero cuique pa¬ 
tet, numerosa et multifarie variata institu¬ 
enda esse experimenta, antequam ad per¬ 
fectiorem rei cognitionem pervenire liceat. 
Hoc consilio parentur vasa e materia qua¬ 
dam porosa, per quam aeri -apertus sit 
transitus: quibus immittendus sit liquor 
olei aut succi cujusdam limpidus, qui prius 
evaporando sufficientem acquisiverit spissi¬ 
tudinem, ne sua penetratione occludat fo¬ 
ramina sive canaliculos in parietibus va¬ 
sorum intrinsicos. Nisi haec praeparatio de- 

stinationi satisfecerit, alia adhibeatur cau¬ 
tio, intus obducendo fundis lateribusque 
vasorum strata arenas granosae, antequam 
injiciatur humor inflammabilis. Vasa ita 
liquoribus spissatis impleta collocentur de¬ 
inde in loco tepido, cujus temperatura va¬ 
riet intra 20° et 6o° tliermometri centesi¬ 
matis, ut calori climatum adamantis nata¬ 
lium adaequetur, atque ubi aer atinosphae- 
ricus accessum quidem habeat, non vero 
libere admodum transcurrendo virtutem 
suam nimis festinanter exerceat. Speramus 
bis apparatibus effici, ut post longius trans¬ 
actum temporis spatium, forsan plurium 
decenniorum, quin immo saeculorum ex 
substantia inflammabili omne consumtum 
sit hydrogenium, et solum superstes habe¬ 
atur carbonium, cunctis proprietatibus ada¬ 
mantem relaturum. 

Sed quousque successus horum phaeno¬ 
menorum ex tentaminibus omni cura sum- 
tis exactius cogniti erunt, nihil certi in re 

tantae 

tantae novitatis decernere licet. Fieri pot¬ 
est, ut, plerisque in casibus, eventus mi¬ 
nime respondeat exspectationi nostrae, si 
obstent vires attractivae * quibus partes li¬ 
quidorum memoratorum cohaereant, quo¬ 
minus aliqua earum ceteras tota quanta 
deserat et nudetur, ac si tandem massa co¬ 
alita ad siccitatem reducta, ulterioris non. 
'capax vicissitudinis, composita esse depre¬ 
hendatur ex iisdem partibus, licet alia jam 
proportione consociatis, quae liquidum ab 
initio effecerant : quemadmodum etiam li- 
thanthraces naturales* aliaque fossilia so¬ 
lida inflammabilia hic illic in superficie 
telluris dispersa, nata et formata esse vi¬ 
dentur. Propterea eo potissimum dirigen¬ 
dam esse curam censemus, ut minuatur, 
aliisve viribus vincatur affinitas inter car- 
bonium et hydrogenium, qtlippe cujus ali¬ 
enationem praecipue quaerendam esse arbi¬ 
tramur. Rationes electricae* quas a Galvano 
nominaverunt hodierni, non raro vias ape¬ 
ruerunt, quibus rumperentur vincula par« 

3 

tes corporum compositorum constringentia, 
et quibus restitutae in primitivos status, elec- 
tropositivum et electronegativum, segrega¬ 
rentur , quae per chemicas affinitates fuerant 
conjunctae. Ideo probabile est, per appara¬ 
tus galvanicos effici posse, ut promtiuspe- 
nitiusque, quam per tranquilli aeris vim, 
e consortio carbonii omne removeatur liy- 
drogenium. Egregium, prospectum, facili 
opera ad finem perveniendi offerre videtur 
experientia non ita pridem facta, quod per 
contactum metalli platini subtiliter divisi, 
in inferioribus quoque caloris temperaturis 
mirum in modum augeatur propensitas hy- 
drogenii ad sese cum oxygenio conjungen¬ 
dum. Itaque, quamvis vera hujus phaeno¬ 
meni caussa nondum satis explanata sit, 
iri magnam hinc adducimur spem, quod 
plures substantiae metallicae pariter efficere 
possint, ut laxentur liydrogenii vincula in 
societatibus aliorum corporum, ut exempli 
gratia carbonii, contracta. Cui opinioni fi¬ 
dem addere videtur observatio geognosta- 
rum, quod in natalibus suis locis plerum- 

que inveniantur adamantes circumdati sub¬ 
stantia arenosa cum oxydo ferri mixta, et 
quod liuic solo inspersae saepius visae sint 
auri nativi miculae. Proinde conveniat are¬ 
nam, qua, in instructibus a nobis propo¬ 
sitis, ut obtegerentur interiores vasorum 
superficies suasimus, immixtam habere cum 
pulvere platini, auri, aliorumve metallo¬ 
rum, quin et oxydi ferrici, manganesici 
e. s. p. 

Ut denique sententiam nostram perspicue 
explicemus, ab re non erit breviter et sum- 
matim, quae attulimus, repetere, iisque 
nonnullas adjungere observationes. Pro of¬ 
ficina ad adamantes procreandos destinata 
construantur vasa e materia aeri pervia 
bene multa, quorum plurima oppleantur 
arena, quam etiam aer possit permeare, 
quaeque in vasorum aliqua sine ulla mix¬ 
tura immittatur, in alia cum oxydo ferrico 
mixtim indatur, in alia cum oxydo man- 
ganesico, in alia cum oxydo alius cujusdam 
metalli, in alia cum pulvere platina;, in 

nlla cum auri, argenti, ceterorumquC, tt» 
nius aut. plurium simul metallorum; adhi¬ 
bita cautione, ut singula vasa numeris a- 
liisve typis signentur, et ut accuratae eorum 
descriptiones in commentario annotentur. Ex¬ 
cavata deinde, quantum satis sit, arena in¬ 
fundatur liquor inflammabit is limpidus, per 
evaporationem ad justam spissitudinem re¬ 
dactus, qui, ut certius cohaereat, pro re 
nata, tela quadam texta obvolvi possit. In¬ 
dicentur vero itidem in commentario et 
natura liquidi, et omnis ejus ordinatio, et 
tempus, quo peragebatur praeparatio. Tan¬ 
dem cuncta collocentur vasa in loco tepido, 
qualis facile invenietur in officinis metal¬ 
licis, in fabricis mimorum aliorumque ope¬ 
rum per ignem conficiendorum, ad vicinia 
furni cujusdam, ubi numquam desinit ae¬ 
stus; nisi cum supersedere velimus sum- 
tum, quo aedificia furnique fabricationibus 
gemmarum unice destinata exstruerentur. 
Ex ephemeridibus, qui omnes exponent 
conatus splendida haec opificia praestandi 
fccire et intelligere licebit, quis fuerit exi- 








EE GEMMIS ARTE PROCREANDIS. 

\ 

tus, cum aliquod ad finem perductum sit 
experimentum; adeo ut, in quoque casu, 
vel saeculis transactis, eandem posteri ac¬ 
quirant cognitionem, quam ipsi obtinuis¬ 
sent institutores, si eorum aetate finita fuis¬ 
set opera. Interea vero, si, magis indies 
progrediente scientia chemica, secundum 
ejus indicationes, variationes aliquae expe¬ 
rimentorum necessariae judicentur, per no¬ 
vos apparatus, augeatur oportet experimen¬ 
torum numerus. 


Nostri sane non est judicii neque inquisi¬ 
tionis, utrum imitatio a nobis praesumta re¬ 
rum, quas pro nobilissimis naturae operibus 
hucusque habuerunt mortales, utilitati con¬ 
ducat generis humani, an vero noxam 
prorsas eidem afferat. Certius autem con¬ 
fidimus, experimentis! praedictis utique il¬ 
lustrari et evehi scientiam chemicam, sive 
obtineatur, quem respeximus, successus, 
sive praeter expectationem nostram alia fiat 
mutatio materiarum examini subjectarum. 





















